CELEX: 32016R1710
Language: lt
Date: 2016-09-27 00:00:00
Title: 2016 m. rugsėjo 27 d. Tarybos reglamentas (ES) 2016/1710, kuriuo iš dalies keičiamas Reglamentas (EB) Nr. 2580/2001 dėl specialių ribojančių priemonių, taikomų tam tikriems asmenims ir subjektams siekiant kovoti su terorizmu

27.9.2016   
            
            
               LT
            
            
               Europos Sąjungos oficialusis leidinys
            
            
               LI 259/1
            
         TARYBOS REGLAMENTAS (ES) 2016/1710
   2016 m. rugsėjo 27 d.
   kuriuo iš dalies keičiamas Reglamentas (EB) Nr. 2580/2001 dėl specialių ribojančių priemonių, taikomų tam tikriems asmenims ir subjektams siekiant kovoti su terorizmu
   EUROPOS SĄJUNGOS TARYBA,
   atsižvelgdama į Sutartį dėl Europos Sąjungos veikimo, ypač į jos 215 straipsnį,
   atsižvelgdama į Sprendimą (BUSP) 2016/1711, kuriuo iš dalies keičiama Bendroji pozicija 2001/931/BUSP (1),
   atsižvelgdama į bendrą Sąjungos vyriausiojo įgaliotinio užsienio reikalams ir saugumo politikai ir Europos Komisijos pasiūlymą,
   kadangi:
   
               (1)
            
            
               Tarybos reglamentu (EB) Nr. 2580/2001 (2) įgyvendinama Bendroji pozicija 2001/931/BUSP (3);
            
         
               (2)
            
            
               2016 m. rugsėjo 27 d. Taryba priėmė Sprendimą (BUSP) 2016/1711, kuriuo iš dalies keičiama Bendroji pozicija 2001/931/BUSP. Sprendimu (BUSP) 2016/1711 sustabdomas įpareigojimo įšaldyti „Fuerzas armadas revolucionarias de Colombia“ (FARC) (Kolumbijos revoliucinės ginkluotosios pajėgos) turtą, taip pat draudimo suteikti galimybę joms naudotis lėšomis ir ekonominiais ištekliais taikymas;
            
         
               (3)
            
            
               būtina imtis reglamentavimo veiksmų Sąjungos lygmeniu, visų pirma siekiant užtikrinti, kad ekonominės veiklos vykdytojai visose valstybėse narėse jį taikytų vienodai;
            
         
               (4)
            
            
               todėl Reglamentas (EB) Nr. 2580/2001 turėtų būti atitinkamai iš dalies pakeistas;
            
         
               (5)
            
            
               siekiant užtikrinti, kad šiuo reglamentu nustatytos priemonės būtų veiksmingos, jis turėtų įsigalioti nedelsiant,
            
         PRIĖMĖ ŠĮ REGLAMENTĄ:
   1 straipsnis
   Reglamentas (EB) Nr. 2580/2001 iš dalies keičiamas taip:
   2 straipsnis papildomas šia dalimi:
   
      „4.   1 ir 2 dalyse nurodytų priemonių tiek, kiek jos susijusios su „Fuerzas armadas revolucionarias de Colombia“ (FARC) (Kolumbijos revoliucinės ginkluotosios pajėgos), taikymas yra sustabdomas.“
   
   2 straipsnis
   Šis reglamentas įsigalioja jo paskelbimo Europos Sąjungos oficialiajame leidinyje dieną.
   
      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2016 m. rugsėjo 27 d.
      
         
            Tarybos vardu
         
         
            Pirmininkė
         
         F. MOGHERINI
      
   
   
      (1)  2016 m. rugsėjo 27 d. Tarybos sprendimas (BUSP) 2016/1711, kuriuo iš dalies keičiama Bendroji pozicija 2001/931/BUSP dėl konkrečių priemonių taikymo kovojant su terorizmu (žr. šio Oficialiojo leidinio p. 3).
   
      (2)  2001 m. gruodžio 27 d. Tarybos reglamentas (EB) Nr. 2580/2001 dėl specialių ribojančių priemonių, taikomų tam tikriems asmenims ir subjektams siekiant kovoti su terorizmu (OL L 344, 2001 12 28, p. 70).
   
      (3)  2001 m. gruodžio 27 d. Tarybos Bendroji pozicija 2001/931/BUSP dėl konkrečių priemonių taikymo kovojant su terorizmu (OL L 344, 2001 12 28, p. 93).